Bediening – drie leuens - www.bybelkennis.co.za
Is daar ‘n verskil tussen ‘n program en bediening? Beslis. Om ‘n program te bedryf is makliker as ‘n bediening. Jy bedryf ‘n program as jy:
En ‘n gebeurtenis oor God onderrig.
Klink goed, maar dit is nie bediening nie. Bediening is as jy:
Organiseer in gebed
Koördineer met die doel om as herder vir die liggaam van Christus op te tree – om die liggaam te bemagtig.
Onderrig in diepe afhanklikheid van die Heilige Gees en uit ‘n hart wat omgee vir sy mense.
Daar is drie leuens wat maak dat ons eerder op programme as op bediening fokus.
As jy dit reg doen, sal dit maklik wees
So geheg is ons aan julle dat ons nie net die evangelie van God aan julle gegee het nie, maar ook ons lewe vir julle sou wou gee, want ons het julle lief gekry. Julle onthou immers nog, broers, hoe ons geswoeg en gesweet het. Dag en nag het ons gewerk om nie vir enigeen van julle ‘n las te wees terwyl ons die evangelie van God aan julle verkondig het nie (1 Tessalonisense 2:8 – 9). Dit klink nie vir my maklik nie. As bediening werk en die opbou van geestelike kinders behels, maak dit sin dat ons uitgeput sal word.
Bediening beteken dat ek aan God se soewereiniteit of sy genade twyfel
Hy is soewerein en sal doen wat gedoen moet word. Ek kan as toeskouer net met verwondering kyk wat Hy doen. Maar as ek werklik in God se soewereiniteit glo, sal dit lei tot meer dringendheid, meer gebed, meer hartseer oor diegene wat ek lei. Ons moenie apatie en geloof verwar nie. As ons die regte siening van God het, sal dit lei tot gehoorsaamheid en toewyding.
Dit is beter om programme as bediening te bedryf.
As ek na my hart kyk, sal ek weet of ek dit vir my eie of God se verheerliking doen. As jy verheerliking soek, kies jy programme om te bedryf. Programme vereis strategiese vermoë. Dit vereis tyd en energie. Die enigste rede om bediening te doen, is omdat jy glo dat God se heerlikheid belangriker is as enigiets anders. Jy soek permanente verandering in die lewens van die mense wat jy lei. Dit kan jy slegs doen as jy God se beloftes glo.